open-index/open-wikipedia-markdown huggingface dataset:
Natta, Norge

***Natta, Norge*** er en norsk reportasjeserie med Thomas Seltzer som gikk på NRK1 i 2015. I dette programmet reiste programleder og redaksjonen på kryss og tvers i Norge for å finne mennesker, steder eller fenomener som «hadde en historie å fortelle». Det var tre innslag i hver episode. Programmet ble beskrevet som «et *[[Norge rundt]]* som går i dybden». 

Premieren ble sett av 335 000.

## Anmelderne
Programmet fikk terningkast tre av *[[VG]]*s anmelder, som beskrev det som «Uoriginalt om originaler». *[[Aftenposten]]*s TV-anmelder gav den terningkast fire. *[[Dagbladet]]*s TV-anmelder gav den terningkast to og skrev blant annet: «Natta, Norge funker ikke som parodi på noe som helst, hvis det var intensjonen. «Natta, Norge» er i beste fall en fin liten sovetablett som i uttrykket baler rundt i et landskap av slapp satire, «Norge rundt», «Der ingen skulle tru at nokon kunne bu», «Midt i smørøyet» og tilsvarende serier som tidligere er laget av mer eller mindre hippe folk fra ring 2 og 3 - som på død og liv skal rundt i landet eller finne rare ting i den store og gale verden». Mottakelsen fra *[[NATT&DAG]]* var god.

## Referanser
Marfa Aleksejevna

**Marfa Aleksejevna** (født 1652, død 1707) var en russisk prinsesse, datter av tsar Aleksej I og hans første kone Maria Miloslavskaja. Hun var søster til tsar Fjodor III og tsar Ivan V og halvsøster til Peter den store. 

Hun deltok i søsteren Sophies opprør mot tsar Peter i 1698, og ble derfor tvunget i kloster hvor hun tok navnet *Margarita*. 

## Referanser
BRAF (gen)

**BRAF** er et menneskelig gen som koder proteinet B-raf. Det offisielle navnet i faglitteraturen er **B-Raf proto-oncogene**.  Lokalisering av BRAF-genet er i kromosom 7. Proteinet som blir kodet i BRAF-genet påvirker blant annet styring av celledeling i MAPK/ERK-signaltransduksjonsveien. Mutasjoner på dette genet er derfor forbundet med ulike kreftformer, som Non-Hodgkins lymfom, tykktarmskreft, malignt melanom (føflekkreft), skjoldkjertelkreft, ikke-småcellet lungekreft og adenokarsinom i lungene .

## Mutasjoner i BRAF-genet
Mutasjoner i BRAF-genet kan forårsake sykdom på to måter. Mutasjonene kan enten være arvelige og forårsake fødselsskader, eller de kan vises senere i livet og føre til kreft, som et onkogen.

Arvelige mutasjoner i dette genet er årsaken til cardiofaciocutant syndrom , en sykdom som er preget av hjertefeil, psykisk utviklingshemming og et særpreget utseende i ansiktet.

## Mutasjoner som fører til kreft
Det er kartlagt mer enn 30 ulike mutasjoner av BRAF-genet som forårsaker kreft hos mennesker. Hyppigheten av BRAF-mutasjoner varierer i de ulike krefttypene, fra mer enn 80% i føflekkreft til 0-18% i andre svulster, f.eks.  1-3% i lungekrefttilfellene og 5% i tykktarmskreft.

I 90% av disse tilfellene er tymin erstattet med adenin ved nukleotid 1799. Dette fører igjen til at valin (V) er byttet ut med glutamat (E) ved kodon 600. Derav navnet V600E. Det er denne mutasjonen som aktiverer enkelte menneskelige kreftformer som er nevnt over.

V600E mutasjonen av BRAF-genet har blitt assosiert med hårcelleleukemi i en rekke studier og er sannsynligvis årsaken til 100% av tilfellene.

De ulike BRAF-mutasjonene vil påvirke kinaseaktiviteten mot MEK i ulik grad. De fleste mutantene stimulerer B-Raf-kinaseaktiviteten mot MEK. Men noen mutanter reduserer sin aktivitet mot MEK, men handler via en annen mekanisme (C-RAF) som igjen sender signaler til ERK.

## Braf-hemmere
Det er utviklet legemidler som behandler kreft som er utløst av BRAF-mutasjoner, siden BRAF V600E er særlig følsom for hemmere . To av disse, vemurafenib   og dabrafenib er godkjent av Food and Drug Administration i USA for behandling av metastaserende malignt melanom.

## Referanser


## Eksterne lenker

*  In 
*  In 
*  In 
* 
* Finding faults in BRAF  — Cancer Research UK blog post about the discovery of cancer-causing BRAF mutations (incl video)
Single UNIX Specification

**Single UNIX Spesification** (**SUS**) er et samlede navn på en familie med standarder for operativsystemer. Å følge disse standardene er et krav for å kvalifisere til merkenavnet UNIX. Kjernespesififikasjonene til SUS blir utviklet og vedlikeholdt av Austin Group, som er et samarbeidende organ mellom Institute of Electrical and Electronics Engineers (IEEE), ISO JTC 1 SC22 og Open Group. Et operativsystem som skal sertifiseres av Open Group gjennomgår en rekke tester, før det eventuelt blir bekreftet at det er kompatibelt med en UNIX-standard slik som UNIX&nbsp;98 or UNIX&nbsp;03.

SUS har sin bakgrunn i et prosjekt på midten av 1980-tallet som hadde til hensikt å standardisere operativsystemgrensesnittet for programvare som var blitt utviklet for ulike avarter av UNIX. Det var oppstått et behov i næringslivet for at programvare skulle kunne kjøre på flere avarter av UNIX, uten at den måtte implementeres på nytt for hver enkelt UNIX-avart. UNIX ble valgt som grunnlag for en standard på grunn av sin produsent-nøytralitet. I 1988 ble disse standardene kjent som **[[POSIX]]** (*Portable Operating System Interface*), og ble registrert som henholdsvis IEEE 1003 og ISO/IEC 9945.

Sent på 1980-tallet oppstod Unix-krigene, som var en kamp om å definere en industristandard for UNIX. De to hovedmotstanderne var University of California, Berkeley, som hadde utviklet Berkeley Software Distribution (BSD) og AT&T Corporation, som hadde utviklet Unix System V. Stridighetene opphørte gjennom etableringen av åpne standardorganisasjoner som Unix International (UI) og Open Software Foundation (OSF) i 1988 og Common Open Software Environment (COSE) i 1993. COSE og flere andre store aktører utviklet en standard kjent som *Common API Specification* og *Spec 1170*; den var gratis, mens IEEE krevde et betydelig gebyr for tilgang til POSIX. Kontrollen over disse spesifikasjonene ble tildelt X/Open, som også fikk varemerket UNIX fra Novell i 1993. I 1994 ble UI slått sammen med OSF, og i februar 1996 ble OSF igjen slått sammen med X/Open til det nye konsortiet Open Group.

Den første versjonen av Single UNIX Spesification ble lansert i 1994, og var en bearbeidet utgave av X/Open Portability Guide (XPG), Issue 4, Version 2.

Svært få Linuxdistribusjoner og varianter av BSD er kompatible med Single UNIX Specification. Mange systemutviklere sørger likevel som regel for å følge POSIX-standarder.

## Operativsystemer som følger SUS

## Eksterne lenker
*The Single UNIX Specification
Kjetil Sundet

**Kjetil Søren Sundet** (født 1950) er en norsk psykolog. Han er professor i psykologi ved Universitetet i Oslo. Han var bestyrer for Psykologisk institutt fra 2012 til 2015.

Han forsker blant annet på nevropsykologiske funksjonsprofiler ved mistanke om nevrologisk skade og nevropsykologisk testmetodikk for kartlegging av hukommelse, oppmerksomhet, eksekutive funksjoner og intelligens. Sundet ble cand.psychol. ved UiO i 1979, spesialist i klinisk nevropsykologi i 1988 og dr.philos. ved UiO i 1991.

## Referanser
DTrace

**DTrace** er et omfattende dynamisk rammeverk for sporing som er skapt av Sun Microsystems. DTrace foretar feilsøking av operativsystemkjernen og applikasjoner i sanntid. Det ble opprinnelig lansert for Solaris 10.0 den 31. januar 2005. Det er lisensiert under den frie Common Development and Distribution License (CDDL) og har blitt portert til Mac OS X og de Unix-lignende operativsystemene FreeBSD og NetBSD.

DTrace kan bli brukt til å få en global oversikt over et kjørende system, slik som mengden av RAM, CPU-tid, filsystem og nettverksressurser som brukes av aktive prosesser. Det kan også gi mer detaljert informasjon, slik som en logg av argumenter hvorved en spesifikk funksjon blir kalt eller en liste over prosesser som aksesserer en spesifikk fil.

I oktober 2011 kunngjorde Oracle Corporation en portering til Linux. Offisielt har ikke dette skjedd per 13. oktober 2014.. En uoffisiell portering til Linux er tilgjengelig, uten noen endringer i lisensieringen. 

Linux-programmet SystemTap sørger for lignende egenskaper som DTrace.  

## Referanser
Sporing (programvare)

**Sporing** (**tracing**) er i informatikk en spesiell bruk av logging for å innhente informasjon om et programs utførelse. Informasjonen brukes typisk av programmerere til debugging, av erfarne systemadministratorer, personell som utfører teknisk support og som verktøy for programvare-overvåkning for å diagnostisere problemer med programvare. Sporing er et tverrgående programvareanliggende.

## Referanser
Perginae

* 

**Perginae** er en underfamilie av Tenthredinoidea som hører til blant plantevepsene.

## Utseende
Middelsstore, avlange, ofte nokså fargerike plantevepser. Gruppen ligner sterkt på Tenthredininae fra den nordlige halvkulen bortsett fra at antennene er korte og klubbeformede. De kan være grønne, ha blålig metallglans eller være mønstret i rødt, gult, brunt og svart. Vingene er ofte noe brunlige, med markert årenett.

## Levevis
Larvene lever selskapelig på bladene til eukalyptus og andre busker og trær i myrtefamilien. Hunnen står ofte vakt over larvene sine, i alle fall når de er små.

## Utbredelse
De aller fleste artene lever i Australia, men det finnes også noen få på Ny-Guinea.

## Systematisk inndeling

Inndeling og artstall følger .
 
* Vepser (Veps, humler og maur) (Hymenoptera) 
** delgruppen  plantevepser (Symphyta) parafyletisk gruppe
*** overfamilien Tenthredinoidea 
**** familien Pergidae 
***** underfamilien  **Perginae** Ashmead, 1898
****** slekten *[[Acanthoperga]]* Schipp, 1894 - fire arter, Australia og Ny-Guinea
****** slekten *[[Antiperga]]* Benson, 1939 - tre arter, Western Australia
****** *[[Cerealces scutellata]]* Kirby, 1882 - Australia
****** *[[Paraperga jucunda]]* (Kirby, 1882) - Australia
****** slekten *[[Perga]]* Leach, 1817 - ca. 25 arter, Australia
****** slekten *[[Pergagrapta]]* Benson, 1939 - 15 arter, Australia og Ny-Guinea
****** slekten *[[Pseudoperga]]* Guérin-Ménéville, 1845 - 9 arter, Australia
****** slekten *[[Xyloperga]]* Schipp, 1894 - 12 arter, Australia inkludert Tasmania

## Referanser


## Kilder
* Oversikt over slektene
* Schmidt, S. & Smith, D.R. 2007. ''Pergidae of the World – an online catalogue of the sawfly family Pergidae (Insecta, Hymenoptera, Symphyta).''  (http://www.pergidae.net )

## Eksterne lenker
*
Gitarmaker

En **gitarmaker**, eller **luttmaker** (engelsk: *luthier*), er utdannet i kunsten å bygge og reparere håndholdte strengeinstrumenter med resonanskasse og gripebrett, som gitar, lutt, ukulele og så videre, altså instrumenter i luttfamilien og gitarfamilien. Tittelen er ikke begrenset til bygging av gitarer, men favner bygging av forskjellige historiske og moderne klimpre-/plekterinstrumenter.

Tradisjonelt tok en mester i faget inn en ung lærling, som fikk opplæring i faget på mesterens verksted. I dag er gitarmaking en skoleutdannelse, hvor man har teoretiske og praktiske fag i en forhåndsbestemt utdanningsperiode, på samme måte som andre håndverksfag. Etter bestått prøve får man det offisielle svennebrevet.

Utdannelsen gir kunnskap om treverk, anvendelse og bearbeiding av dette, metallbearbeiding og overflatebehandling, og kunnskap om de ulike klimpreinstrumentene.

## Referanser


## Eksterne lenker
* The Art of Lutherie
* Musikkinstrumentakademiet: Gitar
Mestertyven

***Mestertyven*** (svensk: **) er en svensk stumfilm fra 1915 i regi av Mauritz Stiller. Norske Stein Riverton og danske Martin Jørgensen var ansvarlige for manuset. 

Filmen ble spilt inn i Svenska Biografteaterns studio på Lidingö med utendørsscener fra Hotellet og jernbanestasjonen i Saltsjöbaden samt ulike villaer på Lidingö. Den hadde i en nøkkelscene en skyggeeffekt, reprodusert på et stillbilde, som må anses som på sin tid meget avansert ut fra et bildefortellersynspunkt.

Filmen er antatt tapt.

## Utgivelse
Filmen hadde premiere 12. september 1915 på *Paladsteatret* i Kristiania. Den ble på kinoen *Regina* i Stockholm akkompagnert av musikk arrangert av Herman Herschovitz, som også ledet orkesteret.

*Mestertyven* ble solgt til Norge, Danmark, Finland, England, Holland, Spania, Italia, Tyskland, Østerrike, Ungarn, Russland, USA, Argentina, Brasil og Chile. 

## Handling
En ingeniør, Gordon, har produsert en ny oppfinnelse, på vegne av militæret, men en beryktet mestertyv (spilt av Egil Eide) forsøker å stjele alle tegningene av den.

## Rolleliste (i utvalg)
* Egil Eide - Ernest Wilson, mestertyv 
* John Ekman - Gordon, ingeniør 
* Olof Sture Wikman - Bergendahl, grosshandlare
* Lili Bech - Therese, hans hustru 
* Wanda Rothgardt - Margot, deres datter 
* Jenny Tschernichin-Larsson - Mary, familien Gordons trotjenerinne
* Frangs Wåhlin - Albert, familien Gordons kamrer
* Nils J. Ahlgren - Politimester 
* Carl Apoloff - Politikonstabel   
* Julius Hälsig - Politikonstabel
* Knulm Hot - Småtyv

## Referanser


## Eksterne lenker
*
Thomas Hare

**Thomas Hare** (født 28. mars 1806, død 6. mai 1891) var en britisk jurist og politisk teoretiker som var tilhenger av endringer i valgsystemet.

## Liv
Han var den eneste sønnen i familien. 14. november 1828 ble han tatt opp som student ved Inner Temple i London, og ble advokat 22. november 1833. I 1853 ble han *Inspector of Charities* og ble senere *Assistant Commissioner on the Royal City Charities Commission*, som han skrev flere bøker om. Han var medlem av det konservative partiet, og trakk seg tilbake fra offentligheten i 1846.

Hare fikk åtte barn med sin kone Mary som døde i 21. oktober 1855, og giftet seg igjen 4. april 1872 med Elanor Bowes Benson.

## Ideer
Hare ble omtalt som en som brukte sine krefter på å tenke ut et system som ville sikre proporsjonal representasjon for alle klasser i Storbritannia, også minoriteter, i underhuset og andre valgte forsamlinger. Hares opprinnelige valgsystem var en stor valgkrets der velgere signerte stemmesedlene sine, men i 1873 hadde han tenkt ut en metode som også tok hensyn til hemmelig valg. Hares metode delte antall stemmer på antall seter, og kandidater med flere stemmer enn kvoten ble valgt.

Med hjelp fra samtidige tenkere som John Stuart Mill og Catherine Helen Spence ble Hares ide om proporsjonal representasjon spredt til hele verden. Andrew Inglis Clark bidro til å innføre en valgordning på Tasmania i 1897, som også i dag blir kalt Hare-Clark, og er en versjon av single transferable vote.

Hare har fått sitt navn forbundet med:
* Et valgsystem med preferansevalg som i dag kalles single transferable vote.
* Hare kvote, en valgkvote som angir hvor mange stemmer en kandidat trenger for å bli valgt.
* En metode for fordeling av kandidater mellom partier, også kjent som største brøks metode.

Hare publiserte også dommeravgjørelser i en tid der det ikke fantes offisielle rapporter fra domstolene. Dommene i sakene Henderson mot Henderson og Foss mot Harbottle har vært viktige for britisk juss, og sistnevnte har vært hovedprinsippet for rettighetene til aksjeeiere i minoritet i over 160 år.

## Verk
* *The machinery of representation* (1857)
* *A treatise on election of representatives, parliamentary and municipal* (1859)
* *The election of representatives parliamentary and municipal: a treatise* (1865)

## Referanser
Politik og forbrydelse

***Politik og forbrydelse*** (svensk tittel: **) er en svensk stumfilm fra 1916 i regi av danske Fritz Magnussen. Manuset ble skrevet av Fritz Magnussen og nordmannen Sven Elvestad. De norske skuespillerne Nicolay Johannsen og Ella Stray er med.

Filmen ble spilt inn i Svenska Biografteaterns studio på Lidingö. Den er antatt tapt.

Den har ikke blitt undersøkt av sensuren i Sverige. Filmen ble produsert for eksportmarkedet. Den hadde premiere på kinoen *Apollo* i Helsingfors 8. juli 1918.  

## Handling
En valgkamp er i gang. En ny guvernør ønsker å bli valgt for å erstatte den gamle Van Wieten. En kandidat er William Thompson, som arbeider som redaktør for avisen Gazette. Men det oppstår snart en komplikasjon under valgkampen når Thompson og Van Wietens datter Ilka blir forelsket.

## Rolleliste (i utvalg)
* Nicolay Johannsen - William Thompson, redaktør
* Alfred Lundberg - Von Wieten, guvernør 
* Ella Stray - Ilka von Wieten, hans datter 
* Albin Lavén - Geisinger, kasserer 
* Bertil Junggren - Archie Stern, detektiv

## Referanser


## Eksterne lenker
*
Odelina

**Odelina** er et kvinnenavn.

## Etymologi
*Odelina* har usikker opprinnelse. Det kan være en variant av *Odelia* eller *Adelina*, som begge er dannet av germanske *odal*, «fedreland». 

## Utbredelse
*Odelina* var et populært kvinnenavn i England fra 1000-tallet til 1200-tallet.

## Kjente personer med navnet
Personene i listen er ordnet kronologisk etter fødselsår.
*Odelina av Evry (født 1090), frankisk adelskvinne, datter av Hugo av Payns

## Referanser


## Eksterne lenker
Bøffelkobbel

**Bøffelkobbel** er en liten skog vest for Sønderborg nær Stenderup. Den er i dag en krigskirkegård etter et slag i den andre slesvigske krig i 1864

Bøffelkobbel lå før kampene ved Dybbøl i en form for ingenmannsland og de danske forposter holdt til her flere ganger under beleiringen.

Under et slag den 22. februar 1864 mellem danske forposter og en prøysisk patrulje døde dragon Jens Christensen fra Stevns og infanterist Hans Hansen fra Næstved ved Jørgen og Kathrine Finks husmannsplassi Bøffelkobbel. De begravde de to soldatene i sin hage. Jørgen Fink var veteran fra tredveårskrigen 1848-50 hvor han blev hårdt såret. Ekteparet Fink passet  graven omhyggelig frem til sin død i 1905. Deres ugifte datter, Maria født i 1858 passet gravstedet frem til sin død i 1944.

Foreningen "De danske Vaabenbrødre" avduket en minnetavle her i mai 1941 til ære for Jørgen og Kathrine Fink som 1864 begravde  de to danske soldater i sin hage. Graven inspirerte Holger Drachmann til diktet  *De vog dem, vi grov dem* motivert av ekteparet som begravde soldatene.

Dragon Jens Christensen ble,  ifølge en samtidig beretning, rammet bakfra av skudd fra prøysiske soldater i et forsøk på å signalisere til sin kompanisjef løytnant Helms at de måtte trekke seg tilbake, men signalet kom for sent for st de kunne unnslippe. De prøysiske styrkene overvandt de danske.

Huset ble i1980 oppkjøpt en dansk forsvarsforening som ivaretar krigdminneserker; "De samvirkende danske Forsvarsbroderselskaber" og er i dag fredet. Hvert år, den 22. februar blir det arrangert en minnehøytilighet ved huset. 

## Eksterne lenker
* Bøffelkobbelhuset ved Sønderborg. (Dansk)
* Bøffelkobbelhuset(Dansk)
Badlands

**Badlands** er et amerikansk hardrockband som ble stiftet i 1988 av Jake E. Lee etter at han forlot Ozzy Osbournes band. Lee fikk med seg Ray Gillen, som like før hadde spilt inn demoer for det som skulle ble *[[The Eternal Idol]]* av Black Sabbath med en annen vokalist, Tony Martin, og dessuten hadde gjort seg bemerket med deltakelse på Tom Galleys utgivelse *[[Phenomena (musikkprosjekt)#Phenomena II: Dream Runner|Phenomena II: Dream Runner]]* (1987). Gillen inviterte med trommeslageren Eric Singer fra Black Sabbath. Singer ble trommeslager i Kiss og forlot Badlands etter det første albumet. Han ble erstattet av Jeff Martin. Greg Chaisson var bassist i Badlands.

Deres siste album, *Dusk*, kom ut i 1998 - fem år etter Ray Gillens død. Albumet forelå i demoversjon på piratutgaver da Jake E. Lee tok kontakt med de øvrige bandmedlemmene og Gillens familie. De ble enige om å få albumet mikset på nytt og utgitt offisielt.

## Bandmedlemmer
*Jake E. Lee - gitar
*Ray Gillen - vokal
*Greg Chaisson - bassgitar
*Eric Singer - trommer på *Badlands*
*Jeff Martin - trommer på *Voodoo Highway* og *Dusk*

## Diskografi
**Badlands* (1989)
**Voodoo Highway* (1991)
**Dusk* (1998)

## Referanser


## Eksterne lenker
*
Ælfwald

**Ælfwald** er et gammelengelsk mannsnavn. Navnet finnes også i formene *Alfwald* og *Alfwold*.

## Etymologi
Navneleddet *ælf* er dannet av gammelengelske *ælf* eller *alf*, «alv». Den norrøne formen av leddet er *ælfR*.
Navneleddet *wald* har opprinnelse i gotiske **waldaʐ*,  «hersker». Den norrøne formen av navneleddet er *valdr*.

*Alfvaldr* er en norrøn form av navnet, og *Alfvold* en gammelsvensk form.

## Utbredelse
*Ælfwald* er kjent brukt i England fra 700-tallet. *Ælfwald* var et populært mannsnavn i England fra 900-tallet til 1000-tallet.

## Kjente personer med navnet
Personene i listen er ordnet kronologisk etter fødselsår.
*Aelfwald I av Northumbria (d. 788), konge av Northumbria
*Aelfwald II av Northumbria (800-tallet), konge av Northumbria

## Referanser


## Eksterne lenker

*  The Dictionary of Medieval Names from European Sources: Alfwald
Victoria-nøkkerose

**Victoria-nøkkerose** er en kjempevannlilje fra Argentina og Paraguay. Den er en populær vannplante i tropiske veksthus der de store bladene kan få utvikle seg fullt. Under gode forhold blir bladene fra 1 til 1,5 meter i diameter. I motsetning til den andre arten i slekten, *[[Victoria amazonica]]*, klarer *V. cruziana* seg litt kjøligere vann. Arten er representert i samlingen til Naturhistorisk museum i Oslo.

## Blomstring

Blomsten er 25 cm i diameter og er kun åpen om natten, to netter på rad. Den første natten er blomsten hvit, den neste natten er den dyp rosa. Selve blomsten avgir varme, sentrum av blomsten kan være 10° varmere enn omgivelsene.

Kombinasjonen av varme, intens duft og de kritthvite kronbladene tiltrekker seg hornbiller som spiser næringsrike utvekster på fruktknuten. Den første natten er det bare arret som er åpent, og billene pollinerer blomsten. Når morgenen kommer lukker blomsten seg, og fruktknuten skiller ut et stoff som vasker pollen fra andre blomster av billene som er fangen inni. Pollenbærerne blir deretter modne, og drysser pollen på dem.

Når blomsten åpner seg andre natt, flyr billene avgårde på jakt etter nye blomster. Blomsten blir nå rød og tiltrekker seg ikke lenger biller. Den varmer seg likevel opp, muligens en tilpassning til å hjelpe tyngre insekter på vingene. Hvis blomsten ikke har blitt bestøvet i løpet av den første natten, vil pollenbærerne bøye seg innover slik at blomsten befrukter seg selv.

## Referanser

## Eksterne lenker
*
Brødrene (stumfilm)

***Brødrene*** (svensk: **)  er en svensk stumfilm fra 1914 i regi av Mauritz Stiller. Manuset ble skrevet av Stiller og Sigrid Calamnius etter en filmidé av nordmannen Sven Elvestad.

Da filmen gikk på kinoen *Röda Kvarn* i Stockholm ble den akkompagnert av musikk framført av Röda Kvarns orkester med Gustav Erbs som arrangør og orkesterleder. 

## Innspillingsfakta
Filmen ble spilt inn i AB Svenska Biografteaterns studio på Lidingö med utendørsscener fra terrassen foran Restaurang Foresta på Lidingö.

## Rolleliste (i utvalg)
* Carlo Wieth – Paul Williams, oppfinner
* Gunnar Tolnæs – Georg, hans eldre bror
* Clara Pontoppidan – Susanne, kalt «Mylady», spion
* John Ekman – Otto von Diaz, ambassadør, «Mylady»s oppdragsgiver
* Nils Elffors – tjener hos «Mylady»
* Eric Lindholm – vaktmester
* Ruth Weijden – en dame

## Eksterne lenker
*
The Dead Weather

**The Dead Weather** et indierockband grunnlagt i Nashville i Tennessee i 2009.

Siden alle musikerne allerede var kjent fra andre sammenhenger, regnes bandet som en såkalt «supergruppe».

## Musikere og historikk
Sommeren 2008 turnerte The Raconteurs og The Kills sammen. Mot slutten av turneen fikk Jack White bronkitt og måtte begrense vokalinnsatsen, noe som førte til at vokalisten i The Kills, Alison Mosshart, steppet inn og sang noen av Whites sanger med The Raconteurs. Resultatet var såpass vellykket at Jack White tok initiativet til det nye bandet, der han selv spiller trommer, Alison Mosshart er vokalist, Dean Fertita (*[[Queens of the Stone Age]]*) spiller gitar og Jack Lawrence (*[[The Raconteurs]]*/*[[The Greenhornes]]*) bass.

The Dead Weather spilte første gang live i hovedkvarteret til Jack Whites selskap Third Man Records 11. mars 2009, i forbindelse med utgivelsen av debutsingelen "Hang You from the Heavens". Debutalbumet *Horehound* kom ut i juli 2009.

## Påvirkning og musikkstil
Alison Mosshart og Jack White er begge påvirket av Captain Beefheart. I sine tidligere band spilte de Beefheart-låter, og The Dead Weathers tekster inneholder mange Beefheart-referanser. Bandet starter ofte konsertene med «Sure Nuff 'N' Yes I Do» og på sporet «Hustle and Cuss» synger Mosshart i første strofe «knock on the door and the door knocks back», en referanse til Beefhearts «The Dust Blows Forward 'n the Dust Blows Back» (som i sin tur refererer til T.S. Eliots «When the wind blows the water white and black»).

Bandets sound er influert av Sonic Youth.

## Diskografi
;Studioalbum
* *Horehound* (2009)
* *Sea of Cowards* (2010)
* *Dodge and Burn* (2015)

;Singler

* Hang You from the Heavens (Third Man Records, 2009)
* Treat Me Like Your Mother (Third Man Records, 2009)
* I Cut like a Buffalo (Third Man Records, 2009)
* Die by the Drop (Third Man Records, 2010)
* Open Up (That’s Enough) (Third Man Records, 2014)
* Buzzkill(er) / It’ Just Too Bad (Third Man Records, 2014)

## Referanser


## Eksterne lenker
* 
* 
* 
* 
* Portrett av The Dead Weather, laut.de
* Markus Brandstetter: ''The Dead Weather - Dodge And Burn: Dreh den Fuzz auf!'' laut.de 25. september 2015
Hvem er Gentlemantyven?

***Hvem er Gentlemantyven?*** er en dansk stumfilm fra 1915, i regi av Holger-Madsen. Det bygde på et manus av norske Sven Elvestad og danske Martin Jørgensen. Den ble filmatisert i Sverige samme år under tittelen *[[Mestertyven]]*.

Den ble forbudt av den norske filmsensuren.

## Rolleliste
* Carl Lauritzen - *Rentier Goldmann* 
* Else Frölich - *Ebba, Goldmanns hustru* 
* Robert Schmidt - *Baron von Stahl*

## Referanser


## Eksterne lenker
*
Rovedderkoppen

***Rovedderkoppen*** er en dansk stumfilm fra 1916 i regi av August Blom. Manuset ble skrevet av Carl Th. Dreyer. Det bygde på Sven Elvestads roman, *Rovedderkoppen*, fra 1908.

*Rovedderkoppen* ble forbudt av den norske filmsensuren.

## Handling
Den beryktede internationale forbryteren, fru Valentine Kempel, har leid en leilighet i byens sentrum og utstyrt den med enorm luksus. Derfra kaster hun sitt nett av intriger ut over byen. Stakkars uskyldige ofre som blir fanget i hennes nett. Det er ikke for ingenting at hun har tilnavnet *Rovedderkoppen*.

Hennes seneste offer er Charlie Falkenberg, en ung kunstmaler. Han er naiv og svermerisk som et barn. Gjennom sitt vesens trolldom har hun lykkes helt med å fordreie hodet hans. Mannen vil gå i døden for henne. Valentine Kempels eneste mål er å lokke Charlie Falkenberg til å begå en forbrytelse.

Hun oppfordrer ham til å forfalske sin velstående brors signatur på en veksel. Falkenberg nekter dette og bestemmer seg for å ta sitt liv, da han heller ikke tør vise seg for *Rovedderkoppen*s øyne igjen. Grosserer Falkenberg sverger at han skal hevne brorens død og kontakter detektiven Asbjørn Krag. *Rovedderkoppen* får kjennskap til dette gjennom sine tallrike spioner. Hun planlegger å få stemplet grosserer Falkenberg som falskspiller. Dette mislykkes grunnet Krags snarrådighet.

*Rovedderkoppen* lar seg ikke influere av nederlaget og tar tøffere midler i bruk. Hun tar Falkenbergs kjæreste i sin makt. Det lykkes Krag å få til et møte med *Rovedderkoppen* på *Grand*. Det blir en stor oppgave for ham å finne Falkenbergs kjæreste. Han får hjelp av en mann, som gjerne vil ut av *Rovedderkoppen*s nett. Krag greier å komme helt inn i *Rovedderkoppen*s hjem, hvor han kaster sin forkledning og tvinger henne til å avsløre hvor hun har skjult Falkenbergs kjæreste. Det holder på å gå galt for Krag, når *Rovedderkoppen* lykkes i å trykke på en hemmelig knapp, som alarmerer hennes hjelpere. Snart er det nettet, som hun har kastet ut etter andre, slått sammen omkring henne selv.

## Rolleliste
* Rita Sacchetto - Valentine Kempel, kaldt *Rovedderkoppen* 
* Hans Richter - Charlie Falkenberg, kunstmaler 
* Thorleif Lund - Einar Falkenberg, grosserer
* Peter Nielsen - Asbjørn Krag, detektiv
* Anton de Verdier - Rittmester Telman
* Alma Hinding - Ada König, Einars forlovede
* Rasmus Christiansen - Jens, detektivens medhjelper
* Zanny Petersen
* Axel Mattsson

## Referanser


## Eksterne lenker
*
Bladkongen

***Bladkongen*** (dansk: **) er en dansk kort-stumfilm fra 1915, regissert av Alexander Christian. Manuset ble skrevet av Martin Jørgensen og den norske forfatteren Sven Elvestad.

Den hadde premiere i Danmark 7. juli 1916.

## Rolleliste
*Carl Lauritzen - *Horst, redaktør* 
*Alma Hinding - *Irma, redaktørens datter*
*Alf Blütecher - *Henning, journalist*
*Anton de Verdier - *Baron Crone*

## Referanser


## Eksterne lenker
*
Pergulinae

* 

**Pergulinae** er en underfamilie av Tenthredinoidea som hører til blant plantevepsene.

## Levevis
Larvene lever på bladene til busker og trær i myrtefamilien.

## Utbredelse
Type-arten *Pergula turneri* lever i det vestlige Australia, alle de andre kjente artene i Mellom- og Sør-Amerika.

## Systematisk inndeling

Inndeling og artstall følger .
 
* Vepser (Veps, humler og maur) (Hymenoptera) 
** delgruppen  plantevepser (Symphyta) parafyletisk gruppe
*** overfamilien Tenthredinoidea 
**** familien Pergidae 
***** underfamilien  **Pergulinae** Benson, 1934
****** slekten *[[Haplostegus]]* Konow, 1900 - 16 arter, fra Mexico i nord til det sørlige Brasil i sør
****** *[[Pergula turneri]]* Morice, 1917 - Western Australia

## Referanser


## Kilder
* Oversikt over slektene
* Schmidt, S. & Smith, D.R. 2007. ''Pergidae of the World – an online catalogue of the sawfly family Pergidae (Insecta, Hymenoptera, Symphyta).''  (http://www.pergidae.net )

## Eksterne lenker
*
Leofric (navn)

**Leofric** er et gammelengelsk mannsnavn.

## Etymologi
Navneleddet *leof* har opprinnelse i urgermanske **leubha*,  «kjær». Den norrøne formen av navneleddet er *ljúfr*.
Navneleddet *ric* har opprinnelse i keltiske *rix*,  «hersker, konge», og urgermanske **rīkia*, «mektig, rik». Den tilsvarende latinske formen er *rex*. Den norrøne formen av navneleddet er *ríkr*.

*LofríkR* er den norrøne formen av navnet.

## Utbredelse
*Leofric* er kjent brukt i England fra 800-tallet. *Leofric* var et populært mannsnavn i England fra 900-tallet til 1000-tallet.

## Kjente personer med navnet
Personene i listen er ordnet kronologisk etter fødselsår.
*Leofric av Mercia (968&ndash;1057), jarl av Mercia og ektemannen til Godiva 
*Leofric av Exeter (1016&ndash;1072), biskop av Exeter

## Referanser


## Eksterne lenker
Sven Foldøen

**Sven Foldøen** (født 7. november 1878, død 11. mai 1953) var en emissær på Sør-Vestlandet. Han ble også kalt Ryfylkebispen. Han ble født på Foldøy i Ryfylke, og reiste til Amerika i ung alder. I 1903 kom han tilbake til Norge, og var fram til sin død aktiv i bedehusmiljøet. Han jobbet for Kinamisjonen i Ryfylke i 50 år. Utenfor bedehuset Bethel på Finnøy, hvor han holdt store vekkelsesmøter, står en minnestein.

## Referanser


## Litteratur
* 
* Meling Berner (2015)  Masteroppgave: *"Folløyvekkelsen" i Ryfylke. Ein analyse av verknader og konsekvensar* 

## Eksterne lenker
*
Hemmelig valg

**Hemmelig valg**, eller hemmelig avstemning, er en valgmetode der en velger avgir stemme uten at andre vet hva velgeren stemte. FN slår fast i verdenserklæringen om menneskerettigheter 21.3 at: *Folkets vilje skal være grunnlaget for offentlig myndighet. Denne vilje skal komme til uttrykk gjennom periodiske og reelle valg med allmenn og lik stemmerett og med hemmelig avstemning eller likeverdig fri stemmemåte.* 
Hemmelig valg, eller hemmelig avstemning, kan brukes sammen med forskjellige valgordninger, og går i utgangspunktet ut på at en velger skriver sitt valg på et stykke papir som så blandes sammen med andre stemmesedler i en forseglet boks. I praksis må velgere ha et avlukke der stemmesedler kan velges og/eller endres, og stemmesedlene må være slik at de ikke kan knyttes mot velgeren etter at de er fylt ut og levert.

## Norge
I Norge anses hemmelig valg å være et hovedprinsipp for frie og demokratiske valg, og formålet med valgloven er *å legge forholdene til rette slik at borgerne ved frie, direkte og hemmelige valg skal kunne velge sine representanter til [[Stortinget]], [[fylkesting]] og [[kommunestyre]]r.* . For å sikre hemmelige valg sier valgloven at: *Velger skal i enerom og usett brette sammen stemmeseddelen slik at det ikke er synlig hvilken [[valgliste]] velgeren stemmer på.*

## Kontroverser

Elektronisk stemmegivning, eller stemming via post, oppfyller til tider ikke kravet om hemmelig valg ettersom stemmegiveren ikke nødvendigvis er alene når stemmen avgis.

I Estland har partiet Viimane Erakond som mål å ha åpne stemmesedler. De er kritiske til den estiske formen for e-valg og mener at det beste er å avvikle ordningen med hemmelig stemmegivning.

I USA har det vært brukt stemmesedler som rives av en ring-blokk. Antall stemmesedler som er revet av skal da stemme med antall stemmesedler som er levert, og i noen tilfeller har stemmesedlene vært nummerert. Det gjør det enklere å oppdage falske stemmesedler, men også mulig å identifisere stemmesedlene. En distriktsdomstol har som følge av dette slått fast at den amerikanske grunnloven ikke gir rett til hemmelig stemmeseddel.

Mennesker med noen typer nedsatt funksjonsevne trenger hjelp til å velge eller fylle ut stemmesedler. Dersom andre hjelper til med dette er valget ikke nødvendigvis å anse som hemmelig.

## Referanser
Eadric

**Eadric** er et gammelengelsk mannsnavn. *Edrik* er en nyere norsk form av navnet.

## Etymologi
Navneleddet *ead* har opprinnelse i germanske **auþa*, «eiendom». Den norrøne formen av leddet er *auðr*.
Navneleddet *ric* har opprinnelse i keltiske *rix*,  «hersker, konge», og urgermanske **rīkia*, «mektig, rik». Den tilsvarende latinske formen er *rex*. Den norrøne formen av navneleddet er *ríkr*.

## Utbredelse
*Eadric* er kjent brukt i England fra 600-tallet, og var et populært mannsnavn fra 900-tallet til 1000-tallet. Formen *Edric* er kjent brukt i England fra 1000-tallet, og var et populært mannsnavn på 1100-tallet.

Formen *Edrik* er kjent brukt i Norge fra 1800-tallet.

*Eadric* er fortsatt i bruk, men er i dag et svært sjeldent navn.

## Kjente personer med navnet
Personene i listen er ordnet kronologisk etter fødselsår.
*Eadric av Kent (600-tallet), konge av Kent
*Eadric Streona (død 1017), ealdorman av Mercia
*Eadric den ville (1000-tallet), engelsk motstandsleder
*Edric Connor (1913&ndash;1968), trinidadisk‌ sanger og skuespiller
*Edric Baker (død 2015), newzealandsk lege og hjelpearbeider
*Eadric Bressel, amerikansk professor i biomekanikk
*Edric Chen, filippinsk fotograf

## Annen bruk av navnet
*Eadric the Pure, rollefigur i spillet World of Warcraft
**Eadric the Grasper*, roman av Jayden Woods

## Referanser


## Eksterne lenker
Kevin McHale

**Kevin Edward McHale** (født 19. desember 1957) er en tidligere amerikansk profesjonell basketballspiller som spilte hele sin profesjonelle karriere for Boston Celtics. Han er i Basketball Hall of Fame, og siden mai 2011 trener for Houston Rockets. McHale begynte å jobbe for Minnesota Timberwolves umiddelbart etter sin avgang i 1993 (frem til 2009), på forskjellige tider, som TV-analytiker, daglig leder, og til slutt hovedtrener. McHale jobbet deretter som en on-air analytiker for NBA TV og Turner Sports populære NBA på TNT studio-showet. McHale er av irsk og kroatiske opprinnelse.

## Arven fra McHale
McHale var en del av det som utallige mener er ligaens beste frontline noensinne med small forward Larry Bird og center Robert Parish. Trioen av Hall of Famers ble kjent som "Big Three" og ledet Celtics til fem NBA Finalsopptredener og tre NBA-mesterskap, i 1981, 1984 og 1986. De første fem årene av sin karriere kom McHale primært inn fra benken for Celtics og han vant NBA Sixth Man of the Year Award i 1984 og 1985.

Som spiller hadde McHale en rekke offensive triks nær kurven, den smidig, langarmede McHale spilte i syv National Basketball Association All-Star Games mellom 1984 og 1991. McHales fineste sesong kom i 1986-1987 da han ble kåret til All-NBA First Team som forward. Han ledet NBA i field goal prosent i 1987 og 1988 med 60,4 prosent begge sesonger. Også som en begavet defensiv spiller, ble McHale valgt til NBA All-Defensive første og andre lag seks ganger.

Han blokkerte blokkert ni skudd to ganger, den mest noensinne av en Boston Celtics 'spiller (blokkerte skudd ble ikke en offisiell NBA-statistikk før 1974-sesongen). Hans rival og NBA Hall of Fame spiller Charles Barkley sa om McHale, "Kevin McHale er beste spiller jeg spilte mot fordi han var ustoppelig offensivt, og han ga meg mareritt i forsvar."

I 971 ordinære sesongspill hadde McHale i gjennomsnitt 17,9 poeng og 7,3 returer og i 169 sluttspill et gjennomsnitt på 18,8 poeng og 7,4 returer. Mot slutten av sesongen 2007-2008 rangert McHale tiende i NBA historien i karrieren field goal prosent (55,4%), og han er blant de Celtics' karriere ledere i flere kategorier, inkludert spill som spilles, poeng scoret og returer. McHale nummer 32-trøye ble pensjonert etter Celtics 30. januar 1994, under en pauseseremoni i Boston Garden. Han ble valgt som en av NBA 50 beste spillere, og ble kåret til NBA 50th Anniversary All-Time Team i 1996. I 1992 ble McHale valgt til Minnesota State High School League Hall of Fame. Han ble valgt til Naismith Basketball Hall of Fame i 1999.

## Referanser


## Eksterne lenker
* 
*  NBA coach bio
*
Skalerbarhet

**Skalerbarhet** er evnen til et system, nettverk eller en prosess til å håndtere en voksende mengde med arbeid, eller dets evne til å utvides for håndtere denne veksten. Det kan referere til et systems evne til å øke sin totale mengde med utmatning under en økt innmatning når ressurser (typisk maskinvare) blir tilføyd. I en økonomisk sammenheng, innebærer skalerbarheten til et selskap at den underliggende forretningsmodellen gir potensial for økonomisk vekst innenfor selskapet..

Skalerbarhet er vanskelig å definere, og det er nødvendig å definere de spesifikke krav for skalerbarhet på de dimensjoner som er viktige. Det er et høyst signifikant spørsmål innenfor elektroniske systemer, databaser, rutere og nettverk Et system hvis ytelse øker etter å ha tilføyd maskinvare, proporsjonalt til den tilføyde kapasitet, blir kalt et **skalerbart system**.

## Se også
* Vekstbedrift, et selskap som har funnet en skalerbar forretningsmodell

## Referanser
Den mystiske selskapsdame

***Den mystiske selskapsdame*** er en dansk stumfilm fra 1917 regissert av August Blom. Manuset ble skrevet av Carl Th. Dreyer. Det litterære forlegget var Sven Elvestads fortelling, *Den tabte Søn*, fra bladet *Lys & Skygge*, nr. 13, 1909. Detektiven der var Knut Gribb, men i filmen fikk han navn etter en annen av Elvestads detektiver, Asbjørn Krag. Thomas Ryer ble i filmen kalt ingeniør Barra.

Den hadde premiere i Danmark 15. januar 1917.

## Handling
Den beryktede forbryteren Barra blir oppsøkt av en mann som kaller seg agent Frank. Han påtar seg lyssky kommisjoner av enhver art, men må - med hensyn til et dristig kupp - be om å bli assistert av Barra. Et firma, som konkurrerer med verdensfirmaet *Osman*, har sporet opp at den betrodde mannen, ingeniør v. Rosen, er på vei til den byen hvor Frank har sitt virkefelt. Den betrodde utsendingens misjon er å overrekke direktøren for *Osman*-filialen tegningen til en eksplosjonsmotor. Frank skal prøve å få tak i disse tegningene, som hans klient har satt en pris på 40.000 Francs. Barra går inn for å hjelpe, mot at Frank avstår halve honoraret til ham. Barra har hørt at direktøren for *Osman*-filialen søker en selskapsdame. Fru Barra, som ofte er ektemannens nyttige hjelper, utrustes med to strålende anbefalinger og får jobben. Fru Barra kan dermed greit fortelle sin mann at tegningene har kommet.

Når Barra samme dag prøver å stjele dem blir han overrasket og slipper unne. Direktøren er så redd for enda et attentat at det blir bestemt å sende bud etter Asbjørn Krag, en kjent detektiv. Fru Barra forteller ektemannen om det og Barra smugler greit inn en revolver til sin viv. Han instruerer henne i hvordan revolveren skal benyttes. Da herrene sitter i stua med tegningene framme avfyrer hun skudd i hallen. I forvirringen glemmer herrene tegningene. Det blir lett for fru Barra å stjele dem og kaste dem ut i hagen til ektefellen. 

Detektiv Krags mistanke til selskapsdamen blir vakt. Hun blir beordret til en strengt bevoktet husarrest. Fru Barra er klar over at ektemannen ikke kommer til å svikte henne. Og riktig: Barra har tenkt ut en snedig plan. Utkledd som montør stjeler han et sovende barn og firer det ned til en hjelper. Ved vuggen legger han et brev, hvor han oppfordrer direktøren til at han uten problemer kan hente hustruen sin. Deretter vil barnet bli brakt tilbake. Det skjer, men detektiv *Krag* har arrangert en liten list. Han legger en bensindunk under Barras parkerte bil. Når Barra og kona kjører bort viser bensinstripen tydelig veien. Så snart direktør v. Spangens barn er sikkert i hus, følger Asbjørn Krag og en sporvogn bensinstripen, som fører til forbryterens hemmelige hule. Krag kommer i rett tid til å hindre at Barra overlater de viktige tegningene til Frank.

## Rolleliste
* Alf Blütecher - Ingeniør Barra 
* Vibeke Krøyer - Barras hustru
* Thorleif Lund - Direktør von Spangen
* Magda Vang-Funder - Fru von Spangen 
* Erik Holberg - Ingeniør von Rosen
* Anker Kreutz - Agent Frank
* Peter Nielsen - Asbjørn Krag (Knut Gribb)

## Referanser


## Eksterne lenker
*
Flena (Trysil)

**Flena** er ei elv i Trysil kommune i Innlandet. Den renner gjennom Flendalen og munner ut i Trysilelva ved Buflogrenda. Nedbørsfeltet er på 192,6 km2 og lengden på elva er 35,7 km.

Den økologiske tilstanden i elva ble i 2001 vurdert som «meget god»

## Referanser
Wulfstan (navn)

**Wulfstan** er et gammelengelsk mannsnavn.

## Etymologi
Navneleddet *wulf* har opprinnelse i germanske **-wulfaz*, «ulv». Den norrøne formen av leddet er *ulfr*.
Navneleddet *stan* har opprinnelse i gotiske *stain*,  «stein». Den norrøne formen av navneleddet er *steinn*.

## Utbredelse
*Wulfstan* er kjent brukt i England fra 800-tallet. *Wulfstan* var et populært mannsnavn i England fra 900-tallet til 1000-tallet.

## Kjente personer med navnet
Personene i listen er ordnet kronologisk etter fødselsår.
*Wulfstan fra Hedeby (800-tallet), dansk handelsreisende 
*Wulfstan I av York (død ca. 955), erkebiskop av York
*Wulfstan Cantor (900-tallet), engelsk dikter
*Wulfstan II av York (død 1023), erkebiskop av York
*Wulfstan av Worcester (ca. 1008 &ndash; 1095), biskop av Worcester, og helgen

## Referanser


## Eksterne lenker
Wolfnoth

**Wulfnoth** er et gammelengelsk mannsnavn.

## Etymologi
Navneleddet *wulf* har opprinnelse i germanske **-wulfaz*, «ulv». Den norrøne formen av leddet er *ulfr*.
Navneleddet *noth* har gammelengelsk opprinnelse og betyr «modig».

## Utbredelse
*Wulfnoth* var et populært mannsnavn i England fra 900-tallet til 1000-tallet.

## Kjente personer med navnet
Personene i listen er ordnet kronologisk etter fødselsår.
*Wulfnoth Cild (ca. 983 &ndash; 1015), thegn av Sussex
*Wulfnoth Godwinson (født ca. 1040), bispesønn

## Referanser


## Eksterne lenker
Sømåa

**Sømåa** er ei elv i Engerdal kommune i Innlandet. Den renner gjennom Sømådalen og munner ut i Lørjefloan og Isteren nær Elvålsvollen.

Ved undersøkelse i 2002 ble det ikke funnet forurensing, og den økologiske tilstanden ble funnet å være god. Elva har bestand av ørret og harr.

## Referanser
Ecgfrith

**Ecgfrith** er et gammelengelsk mannsnavn.

## Etymologi
Navneleddet *ecg* har opprinnelse i urgermanske **aʒ-*, «egg (på våpen)». Den norrøne formen av leddet er *egg*.
Navneleddet *frith* har opprinnelse i urgermanske **friþu*, «fred». Den norrøne formen av leddet er *friðr*.

## Utbredelse
*Ecgfrith* var et populært mannsnavn i England fra 600-tallet til 700-tallet.

## Kjente personer med navnet
Personene i listen er ordnet kronologisk etter fødselsår.
*Ecgfrith av Northumbria (ca. 645 &ndash; 685), konge av Northumbria
*Ecgfrith av Mercia (død 796), konge av Mercia

## Referanser


## Eksterne lenker

*  The Dictionary of Medieval Names from European Sources: Eckfrid
Flena

**Flena** er navn på flere elver i Innlandet fylke:

* Flena (Os), en elv i Os kommune, blir til Tufsinga hvor den møter Siksjøåa.
* Flena (Rendalen), en elv i Rendalen kommune, den munner ut i Storsjøen.
* Flena (Trysil), en elv i Trysil kommune, den renner gjennom Flendalen og munner ut i Trysilelva ved Buflogrenda.
Frithuwald

**Frithuwald** er et gammelengelsk mannsnavn.

## Etymologi
Navneleddet *frith* har opprinnelse i urgermanske **friþu*, «fred». Den norrøne formen av leddet er *friðr*.
Navneleddet *wald* har opprinnelse i gotiske **waldaʐ*,  «hersker». Den norrøne formen av navneleddet er *valdr*.

*Fredvald* og *Fridvald* er nyere norske former av navnet.

## Utbredelse
*Frithuwald* var et populært mannsnavn i England fra 500-tallet til 600-tallet.

## Kjente personer med navnet
Personene i listen er ordnet kronologisk etter fødselsår.
*Frithuwald av Bernicia (500-tallet), konge av Bernicia

## Referanser


## Eksterne lenker

*  The Dictionary of Medieval Names from European Sources: Fridewald
Einar Staff (forretningsmann)

**Einar Andre Staff** (født 9. mai 1959) er en norsk forretningsmann, og blant annet leder av investeringsgruppen Staff Holdning og Staff Finans med hovedkontor i Oslo. 

Staff har gitt betydelige donasjoner til Redningsselskapet, noe som har bidratt til utvikling og oppstart av bygging av nye redningsskøyter i «Staff-klassen», en skøyteklasse som er oppkalt etter ham.  

Hans farfar var Einar Arthur Staff (1899-1972).

## Referanser
Sølna (Rendalen)

**Sølna** er ei elv i Rendalen kommune i Innlandet. Den renner gjennom Sølendalen og Sølensjøen og munner ut i Femundselva 2,5 kilometer sør for Galtsjøen.

Ved undersøkelse i 2002 ble det ikke funnet forurensing, og den økologiske tilstanden ble funnet å være god. 

Elva renner gjennom Lille Sølensjø naturreservat, som er et spesielt variert våtmarksområde med rikt fugleliv.

## Referanser
Sølna

**Sølna** er navn på flere elver i Innlandet fylke.  

Sølna kan vise til:  
  
* Sølna (Rendalen), en elv i Rendalen kommune.  
* Sølna (Alvdal), en delvis oppdemmet elv i Alvdal kommune.
** Sølnadammen er en del av dette vassdraget, dammen til Sølna kraftverk.
  
## Se også
* Sølna kraftverk
Ayeyarwady (region)

**Ayeyarwady** (tidligere **Irrawaddy**) er en region i Myanmar ved Irrawaddy-deltaet. Den grenser til Bago i nord, Bago og Yangon i øst og Bengalbukta i sør og vest. Den ligger inntil Rakhine-staten i nordvest. Regionen er den nest mest befolkede i Myanmar, etter Yangon med  innbyggere (2014). Den administrative hovedstaden ligger i Pathein.

## Referanser


## Eksterne lenker
*
Bago (region)

**Bago** (tidligere **Pegu**) er en administrativ region i Myanmar, sørvest i landet. Den grenser til Magway og Mandalay i nord, Kayin (delstat), Mon (delstat) og Martabangulfen i øst, Yangon i sør, og Ayeyarwady og Rakhine i vest.
Regionen strekker seg utover mer enn  kvadratkilometer, og er inndelt i fire distrikter: Bago, Pyay, Tharrawaddy og Taungoo. Bago er hovedstaden, og Myanmars fjerde største by.

## Referanser


## Eksterne lenker
*
Magway (region)

**Magway** er en region i Myanmar. Det er landets største region, med et areal på snaut  kvadratkilometer. Regionen grenser til Sagaing i nord, Mandalay i øst, Bago i sør og Rakhine og Chin i vest. Regionen er delt inn i fem distrikter: Magwe, Minbu, Thayet, Pakokku og Gangaw. Hovedstaden i regionen er Magwe. Regionen har en befolkning på  (2014).

Det er funnet fossiler av primater i Pondaung og Ponnya-områdene som er beregnet til å være 40 millioner år gamle. Det er også funnet ruiner av en oldtidsby, Peikthano-myo, i regionen, som er antatt å være omtrent 2000 år gammel.

## Økonomi
Den største produksjonen i Magway er av petroleum. Det meste av olje og naturgass i Myanmar kommer herfra. Mann-, Yenangyaung-, Chauk-, Kyauk-khwet-, Letpando- og Ayadaw-feltene er alle i regionen.

I mai 2002 gikk Russland med på å støtte Myanmar med å bygge en 10-megawatt atomreaktor og to laboratorier i Magway. Andre industrier er sement, bomull-veving, tobakk, jern og bronse.

Landbruk er også viktig for regionen. Sesam og peanøtter er blant det som blir dyrket mest. 

Magway har omtrent ingen turisme.

## Referanser


## Eksterne lenker
*